钦定古今图书集成/明伦汇编/氏族典/第487卷 > 《廖用贤尚友录》 > 谢弘微
## 钦定古今图书集成/明伦汇编/氏族典/第487卷 > 《廖用贤尚友录》 > 谢弘微

按《宋书谢弘微传》：“弘微，陈郡阳夏人也。祖韶，车骑司
马。父思，武昌太守。从叔峻无后，以弘微为嗣。弘微本
名密，犯所继内讳，故以字行。起家琅邪王参军。太祖
即位，为黄门侍郎，迁尚书吏部郎，参预机密。寻转右
卫将军。元嘉六年，东宫建，领中庶子。每有献替及论
时事，必手书焚草，人莫之知。十年，卒。”